**PAZIŅOJUMS PAR KAPITĀLSABIEDRĪBAS DALĪBNIEKU SAPULCES PIEŅEMTIEM LĒMUMIEM**

Pamatojoties uz LR Komerclikumu 213.panta 3.daļu un LR likuma „Publiskas personas kapitāla daļu un kapitālsabiedrību pārvaldes likuma” 66.pantu, 2021.gada 8.oktobrī Daugavpils pilsētas pašvaldībā  Kr.Valdemāra ielā 1, Daugavpilī, plkst. 10:00 tika sasaukta kapitālsabiedrības dalībnieku sapulce, ar sekojošu darba kārtību, kurā tika pieņemti sekojoši lēmumi:

1. **Dalībnieku sapulces sekretāra (protokolētāja) iecelšana.**

Atbilstoši Publiskas personas kapitāla daļu un kapitālsabiedrību pārvaldības likuma 76.panta otrajai daļai, **kapitālu daļu turētāja pārstāvis nolemj:**

- par kapitāla daļu dalībnieku sapulces sekretāru (protokolētāju) iecelt Dmitriju Meinertu.

**2. Par atļauju slēgt elektroenerģijas tirdzniecības līgumu.**

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, 66.panta pirmās daļas 13.punktu, 66.panta otro daļu, 76.panta trešo daļu, 82.panta ceturtās daļas 2.punktu, 82.panta septīto daļu, 82.panta astoto daļu, PSIA Statūtu 9.5. apakšpunktu, **kapitālu daļu turētāja pārstāvis nolēma:**

* Atlikt jautājumu par atļaujas izsniegšanu pašvaldības SIA “Sadzīves pakalpojumu kombināts” valdei slēgt līgumu ar SIA “Enefit” par elektroenerģijas piegādi uz vienu gadu par kopējo summu 864 299,01 *euro* bez PVN;
* Uzlikt par pienākumu aprēķināt elektroenerģijas cenu periodam no 01.11.2021. līdz 31.10.2022. pēc SIA “Tet” piedāvājuma pēdējās garantētās piegādes ietvaros;
* Izvērtēt iespēju noslēgt jaunu elektroenerģijas piegādes līgumu ar SIA “Elenger”.

**3. Par atļauju slēgt līgumu par pirts pakalpojumu sniegšanu.**

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, 66.panta pirmās daļas 13.punktu, 66.panta otro daļu, 76.panta trešo daļu, 82.panta ceturtās daļas 2.punktu, 82.panta septīto daļu, 82.panta astoto daļu, PSIA Statūtu 9.5.apakšpunktu, **kapitālu daļu turētāja pārstāvis nolēma:**

* Atļaut Pašvaldības SIA “Sadzīves pakalpojumu kombināts” valdei slēgt līgumu ar Daugavpils pilsētas pašvaldības iestādi “Sociālais dienests” par pirts pakalpojumu sniegšanu uz vienu gadu par kopējo summu 81 950,04 *euro* bez PVN.